Predkladacia správa

	Vláda Slovenskej republiky svojím uznesením č. 336 zo dňa 11.4.2001 schválila návrh  Ministerstva pôdohospodárstva na otvorenie dočasnej colnej kvóty na dovoz vína pri zníženej colnej sadzbe 25% v objeme 200 000 hl s účinnosťou do 31.12.2001, predĺžila uplatňovanie dočasných colných kvót na dovoz 100 000 ton pšenice a súraže ostatnej a 200 000 ton jačmeňa ostatného do 30. júna 2001 a upravila výšku colnej kvóty na dovoz kukurice ostatnej z 82000 ton na 160000 ton a predĺžila jej uplatňovanie do 30.9.2001.  Uznesením vlády SR č. 341 zo dňa 19. 4.2001 k návrhu nariadenia vlády SR, ktorým sa mení a dopĺňa nariadenie vlády SR  č. 480/2000 Z.z., ktorým sa vydáva colný sadzobník,  bolo v bode B.5 uložené predložiť na rokovanie vlády  vyhodnotenie prijatých opatrení.

 Uznesením vlády  č. 615 zo dňa 27.6.2001 bola schválená  úprava výšky colnej kvóty na dovoz kukurice ostatnej zo 160 000 ton na 180 000 ton s účinnosťou do 30.9.2001. V bode B.5 bolo uložené predložiť na rokovanie vlády  vyhodnotenie prijatého opatrenia.

Uznesením vlády SR č. 1148 zo 6.decembra 2001 k návrhu nariadenia, ktorým sa vydáva colný sadzobník, bolo  v bode B.2 uložené ministrovi hospodárstva a ministrovi pôdohospodárstva predložiť na rokovanie vlády vyhodnotenie čerpania colných kvót (ide o kvóty minimálneho a bežného prístupu na trh)  a dočasných   colných kvót, (ktoré sa otvárajú každoročne po prehodnotení žiadostí výrobných zväzov vyplývajúcich z nedostatku domácich surovín )    za rok 2001, vrátane vplyvu na štátny rozpočet vo väzbe na obchodnú bilanciu. 

Na základe úloh v uvedených uzneseniach vlády predkladáme na rokovanie vlády SR  materiál “ Vyhodnotenie čerpania dočasných colných kvót a colných kvót na vybrané agropotravinárske komodity v roku 2001” .

	

- 2 -